### | | | | --- | --- | | | | | --- | | **Byråd** 23. maj 2017 Sagsnr. 710-2012-141507 Dok.nr. 710-2017-126441 Sagsbehandler DPJMH | | 67.                 Udvidelse af samarbejdet omkring borgerrådgiverfunktionen - Åbent

###

|  |  |
| --- | --- |
| Tidl. politisk behandling | BY, 02.04.13, pkt. 37, BY, 30.04.13, pkt. 5,  BY, 24.02.15, pkt. 20 |
| Forventet sagsgang | ØK, BY |
| Lovgrundlag | Styrelsesloven og samarbejdsaftalen |

###

**SAGENS INDHOLD**

Skive Kommune har anmodet om at
indgå i samarbejdet om den fælles borgerrådgiverfunktion. Byrådet skal derfor tage
stilling til en ny samarbejdsaftale mellem [adresse], Horsens, [adresse],
Randers, Skanderborg og [adresse] om organisering og drift af en fælles
borgerrådgiverfunktion.

[adresse] indgik i samarbejdet
om borgerrådgiverfunktionen 1. maj 2013. Samarbejdet bestod dengang af [adresse],
[adresse], Randers og Skanderborg kommuner. Med virkning fra 1. april 2015
indtrådte Horsens Kommune i samarbejdet.

Der er pt. tre fuldtidsansatte
borgerådgivere i den fælles borgerrådgiverfunktion. Borgerrådgiverne er på
skift til stede i [adresse] tre dage om ugen (tirsdag, torsdag og
fredag). Herudover kan borgerne kontakte borgerrådgiverne telefonisk alle ugens
dage for at få hjælp og evt. aftale et møde.

En udvidelse af samarbejdet vil
betyde, at der vil blive ansat en yderligere borgerrådgiver. Stillingen vil
blive opslået som en deltidsstilling. Udvidelsen vil ikke medføre ændringer i
borgerrådgivernes tilstedeværelse i de nuværende fem kommuner.

Det er aftalt, at Skive Kommune
under forudsætning af kommunernes godkendelse skal indgå i samarbejdet, når der
er ansat yderligere en borgerrådgiver. Det vil sige tidligst med virkning fra
1. august 2017.

**VURDERING**

Borgmestersekretariatet
vurderer, at det er en forudsætning for, at samarbejdet kan udvides, at de gode
erfaringer, som Favrskov Kommune har med borgerrådgiverfunktionen, fastholdes.

Den foreslåede model betyder at antallet
af dage, hvor borgerrådgiverne fysisk er til stede i [adresse] er
uændret. Udvidelsen fra tre til fire borgerrådgivere giver mulighed for større
fleksibilitet og bredere faglighed i borgerrådgiverfunktionen, hvilket er en
forbedring for de deltagende kommuner.

De tre borgerrådgivere arbejder i
dag på skift i de fem kommuner. Det er aftalt, at der fremover som udgangspunkt
vil være to eller højst tre forskellige borgerrådgivere tilknyttet den enkelte
kommune. En begrænsning i antallet af borgerrådgivere vurderes at bidrage til
et øget gensidigt kendskab og dermed lette samarbejdet mellem borgerrådgiverne
og medarbejderne i de enkelte kommuner.

På den baggrund kan
Borgmestersekretariatet anbefale, at samarbejdet udvides til også at omfatte Skive
Kommune.

I vedlagte udkast til ny
samarbejdsaftale mellem [adresse], Horsens, [adresse], Randers, Skanderborg og
[adresse] om organisering og drift af en fælles borgerrådgiverfunktion er
der alene indsat bestemmelser om, at Skive Kommune skal indgå i samarbejdet.

**ØKONOMI**

Byrådet har afsat 350.000 kr. til
ordningen i 2013 og frem. Beslutningen om at udvide samarbejdet til også at
omfatte Skive Kommune har ingen økonomiske konsekvenser for Favrskov Kommune.

Økonomien i samarbejdsaftalen
vurderes at afspejle den tid, som borgerrådgiverne bruger på dels behandling af
konkrete sager og dels generel rådgivning, vejledning og dialog med
forvaltningerne. Borgerrådgiverne tilpasser deres tidsforbrug i løbet af året,
så det gennemsnitligt afspejler den økonomiske fordeling mellem kommunerne.
Hvis en enkelt kommune har behov for at disponere over mere eller mindre tid af
borgerrådgivernes samlede tid, vil samarbejdsaftalen kunne genforhandles mellem
kommunerne.

**INDSTILLING**

Kommunaldirektøren indstiller til Byrådet:

1.    At vedlagte udkast
til samarbejdsaftale mellem [adresse], Horsens, Randers, [adresse], Skanderborg
og [adresse] om organisering og drift af fælles borgerrådgiverfunktion
godkendes.

**BESLUTNING**

***Økonomiudvalget, 16. maj 2017:***

Fraværende:Kurt Danielsen

Indstilles godkendt.

**Bilag**

|  |  |
| --- | --- |
| Samarbejdsaftale om organisering og drift af fælles borgerrådgiverfunktion, [adresse], Horsens, [adresse], Randers, Skanderborg og Skive Kommuner | 710-2017-114422 |